Дзяржаўная ўстанова адукацыі “Пліская сярэдняя школа імя У.А.Мікуліча”

Смалявіцкага раёна Мінскай вобласці

**Метадычная распрацоўка**

**ўрока беларускай літаратуры**

**ў 6 класе**

**Я.Колас – байкапісец.**

**Мастацкія асаблівасці байкі “Конь і сабака”**

Настаўнік

беларускай мовы і літаратуры

ДУА “Пліская сярэдняя школа імя У.А.Мікуліча”

**Дзямідчык Таццяна Іванаўна**

п.Акцябрскі 2012

**Тлумачальная запіска**

Сёння шмат увагі ўдзяляецца павышэнню эфектыўнасці ўрока. Для кожнага чалавека сталі відавочнымі патрабаванні сучаснай рэчаіснасці ўмець карыстацца адукацыйнай, развіццёвай, выхаваўчай інфармацыяй, гэта значыць здабываць яе, успрымаць, аналізаваць, захоўваць, трансліраваць. Таму мая задача заключаецца не толькі ў тым, каб даць дзецям веды, але і ў тым, каб навучыць сваіх выхаванцаў здабываць і засвойваць іх самастойна.

На мой погляд, я змагу гэта ажыццявіць на сваіх уроках беларускай мовы і літаратуры, прымяняючы **методыку Актыўнай Ацэнкі**, з якой пазнаёмілася на курсах павышэння кваліфікацыі ў Мінскім абласным інстытуце развіцця адукацыі ў сакавіку 2012 года.

Адзін з такіх урокаў прапаную Вашай увазе і прысвячаю яго **130-годдзю з дня нараджэння народнага пісьменніка Беларусі Якуба Коласа.**

**Агульныя метадычныя заўвагі пра ўрок**

Гэта першы ўрок па раздзелу “І досціп, і мудрасць” (Алегарычныя і сатырычныя вобразы). Роля яго важная ў тым, што вучні пазнаёмяцца з новым жанрам у творчасці Я.Коласа – байкай.

З майго пункту гледжання, вельмі важна загадзя агаворваць крытэрыі паспяховасці дзейнасці вучняў. Пажадана па магчымасці фіксаваць іх на дошцы. У час урока задаюцца пытанні і ставяцца праблемы для самастойнага іх рашэння. У пачатку ўрока прэзентуюцца мэты ўрока, каб вучні ведалі, што і для чаго яны будуць вучыць, каб у канцы ўрока яны змаглі ацаніць, наколькі гэтыя мэты былі дасягнутыя.

Пры праектаванні ўрока ўлічвалася, што вучні майго 6”Б” класа маюць даволі высокую пазнавальную актыўнасць. Прывабнай для вучняў гэтага ўзросту з’яўляецца і групавая форма: яны ахвотна і актыўна працуюць у групах. Улічвалася таксама і тое, што з’явы, акрэсленыя ў байцы, сустракаюцца ў паўсядзённым жыцці ў адносінах паміж людзьмі. Для павелічэння цікавасці ўрока падрыхтавана ўласная вучэбная прэзентацыя.

**Тэма**: Я.Колас – байкапісец. Мастацкія асаблівасці байкі “Конь і сабака”

**Тып урока**: урок засваення новага матэрыялу

**Мэта**:

мяркуецца, што да заканчэння ўрока вучні будуць **ведаць** : жанравыя асаблівасці байкі, алегарычны сэнс вобразаў каня і Рудзькі, правільную ацэнку паводзін Рудзькі;

**умець**: выразна чытаць байку з апорай на партытуру тэксту, аналізаваць змест байкі, вызначаць пераемнасць тэм, сюжэтаў, вобразаў у байках У.Корбана і Я.Коласа, складаць характарыстыку Рудзькі і каня;

Матэрыялам урока спрыяць фарміраванню здольнасці адэкватна ўспрымаць і ацэньваць паводзіны, учынкі, характары людзей, выпраўляць уласныя недахопы, самаўдасканальвацца

**Абсталяванне**: партрэт Я.Коласа, выстава твораў Я.Коласа,вучэбны дапаможнік па беларускай літаратуры для 6 класа , карткі-заданні, сігнальныя карткі, карткі з партытурай байкі, інтэрактыўная дошка

**Ход урока**

**I этап Арганізацыйны** (да 3 хвілін)

Чакаемы вынік: усталяванне атмасферы камфортнасці на ўроку.

Задача настаўніка: стварыць умовы для станоўчага агульнага настрою вучняў.

|  |  |  |
| --- | --- | --- |
| **Дзейнасць настаўніка** | **Дзейнасць вучняў** | **Абсталяванне і вучэбныя матэрыялы** |
| 1.1 Добры дзень, сябры! Мне вельмі прыемна зноў сустрзцца з вамі. Паглядзіце, калі ласка, адзін на аднаго, усміхніцеся і праз усмешку перадайце свой добры настрой адзін адзін аднаму. | Вітаюцца, абменьваюцца ўсмешкамі | Слайд1 |

**II этап Матывацыйна-мэтавы** (да 6 хвілін)

Чакаемы вынік: успрыняцце вучнямі мэтаў урока, матывацыя на пазнавальную дзейнасць

Задача настаўніка: актывізаваць суб’ектны вопыт вучняў, сфарміраваць пазнавальную цікавасць да вывучаемага матэрыяла, актуалізаваць апорныя веды і ўменні вуняў.

|  |  |  |
| --- | --- | --- |
| **Дзейнасць настаўніка** | **Дзейнасць вучняў** | **Абсталяванне і вучэбныя матэрыялы** |
| 2.1 Арганізоўваю **ўваходны тэст** для актуалізацыі ведаў вучняў: На сённяшнім уроку ў нас з вамі з’явілася цудоўная магчымасць яшчэ раз дакрануцца да творчасці аднаго з класікаў беларускай літаратуры , чый юбілей мы будзем адзначаць у гэтым годзе. А каб давведацца, пра каго будзем гаварыць, пазнаёміцца з яго новым жанрам, прапаную вам адказаць на пытанні тэста (Дадатак 1). | Выконваюць тэст, параўноўваюць з адказамі на дошцы  Усведамляюць, што Я.Колас пісаў байкі | Тэкс тэкста праектуецца на дошку.  Графічны адказ.  Слайды 2-3 |
| 2.2.Прапаную паглядзець **відэасюжэт** пра каня і сабаку Як вы думаеце, пытанні тэста і сюжэт відэароліка звязаны з тэмай нашага ўрока? Паспрабуйце яе сфармуліраваць. Запісваю на дошцы. | Запісваюць **тэму** ўрока ў сшытак | Слайд 4  Слайд 5 |
| 2.3.Давайце паспрабуем вызначыць мэтынашага ўрока: **што** мы павінны зрабіць на ўроку **і для** **чаго?** Фармулюю **мэты** ўрока словамі вучняў і фіксуюю на дошцы пытанні **выніковага** **кантролю** па тэме ўрока. (Дадатак 2) **Пасля ўрока вы будзеце ведаць,што такое байка;**  **якіх людзей увасобіў Я.Колас у вобразе каня і Рудзькі?; навучыцеся выразна чытаць байку;**  **якая байка У.Корбана найбольш блізкая да байкі Я.Коласа і чаму?** | Выдзяляюць ключавыя пытанні ўрока |  |

**III этап Аперацыйна-пазнавальны** ( да 30 хвілін).

Чакаемы вынік: вучні авалодаюць паняццямі прадметнага зместу ўрока

Задача настаўніка: арганізуе і забяспечвае групавую, франтальную і пазнаваўчую дзейнасць вучняў, стварае сітуацыю для правядзення аналізу байкі.

|  |  |  |
| --- | --- | --- |
| **Дзейнасць настаўніка** | **Дзейнасць вучняў** | **Абсталяванне і вучэбныя матэрыялы** |
| 3.1Арганізую франтальную работу ў парах для засваення паняцця “Байка” ў літаратуры. Для гэтага выкарыстоўваю **прыём “5 з 15”** Перад выкананнем задання праводжу інструктаж: памятайце, што ўсе сцверджанні правільныя. Вы будзеце выбіраць паміж правільным і правільным 5 самых, на ваш погляд, істотных.Вам прыйдзецца назваць самыя важныя аргументы ў абарону абранага. Толькі тыя аргументы, якія грунтуюцца на вашым асабістым вопыце і ўласных думках, з’яўляюцца самымі пераканаўчымі. (Дадатак 3) | Выбіраюць самыя важныя, адзначаюць на картках.  Прэзентуюць выбранае | Перад кожным вучнем знаходзіцца картка з пералікам 15 сцверджанняў аб байцы |
| 3.2. Прапаную вучням самім вывесці фармуліроўку байкі , параўнаць з матэрыялам артыкула падручніка (стар.283). Абагульняю : значэнне байкі вялікае. Гэты літаратурны жанр дапамагпе маральна ўдасканальвацца, паляпшаць маральны клімат у грамадстве, духоўна ўзвышацца, рэальна ацэньваць свае магчымасці. Байка нас вучыць сціпласці ў паводзінах. | Удакладняюць фармуліроўку, запісваюць у сшытак  Слухаюць настаўніка | Сдайд 6 |
| 3.3.**Першаснае чытанне байкі настаўнікам**. Выявіць ступень разумення зместу мастацкага твора дапаможа **прыём** **“Пісьмо з белымі плямамі”**(інтэрпрэтацыя тэксту) :узнавіце прапушчаныя словы ў характарыстыцы герояў байкі (Дадатак 4). | Выконваюць заданне па варыянтах, затым абменьваюцца варыянтамі і карэкціруюць, удакладняю работы. | У кожнага вучня картка-заданне, у якой трэба ўзнавіць змест байкі |
| 3.4.**Фізкультхвіліна**.Галоўнымі персанажамі тэмы нашага ўрока з’яўляюцца конь і Рудзька. Пакажыце рухам рук, які конь моцны, рухам вачэй, як ён маргае, гукам перадайце яго ржанне. Рухам ног перадайце, які Рудзька маленькі, гукам перадайце яго лаянку і нахабнасць. | Вучні робяць гімнастыку для рук, вачэй, перадаюць памер сабачкі, выкарыстоўваюць гукавыя эфекты. | Слайд 7 |
| 3.5. Цяпер мы зноў вяртаемся да нашых мэтаў , пастаўленых у пачатку ўрока. На дошцы напісаныя ключавыя пытанні, сфармуляваныя ў пачатку ўрока. З першым з іх мы разабраліся. Для вырашэння наступных пытанняў вы будзеце працаваць **у групах**:  **”Чытальнікі” –** другаснае чытанне байкі  **“Даследчыкі”** – Ці правільна ацанілі паводзіны Рудзькі малыя дзеці?. Якія мастацкія сродкі выкарыстоўвае Я.Колас для расрыцця сутнасці байкі?  **“Навукоўцы**”- Параўнайце байку Ул. Корбана”Малпін жарт” з байкай Я.Коласа “Конь і сабака”  **“Крытыкі”**- Якія людзі паказаны пісьменнікам у вобразе Рудзькі? Якія недахопы ў паводзінах і ўчынках людзей вы можаце пакрытыкаваць, каб пазбегнуць іх у сваім жыцці? | Выразнае чытанне байкі загадзя падрыхтаваным вучнем (апераджальнае заданне)  Працуюць у групе, абмяркоўваюць, шукаюць адказы на пастаўленыя пытанні ў пачатку ўрока. (У час работы карыстаюцца сігнальнымі карткамі для зваротнай сувязі.)  Адзін з прадстаўнікоў групы прэзентуе вынік працы. | Слайд 8  Слайд 9 |
|  |  |  |
| 3.6.Слухаю прэзентацыі вучняў, падкрэсліваю асноўныя рысы , заганы, якія сустракаюцца ў адносінах паміж людзьмі, дапаўняю адказы вучняў на пытанне “У чым значэнне байкі Я.Коласа для нашага часу?” Абагульняю. | Зачытваюць тэкс слайда | Слайд 10 |
| 3.7. А зараз павучымся **выразна чытаць байку**. Першапачаткова пазнаёмцеся з умоўнымі абазначэннямі | Чытаюць баку па картках з тэкстам байкі з партытурай выразнага чытання | Слайд 11 |

**IV этап Кантрольна-ацэначны** (5 хвілін).

Чакаемы вынік: усведамленне вучнямі і настаўнікам пастаўленых мэтаў.

Задача настаўніка: арганізаваць выкананне **праверачнага выніковага тэсту** **(запісаны на дошцы)** . Вучні выконваюць заданні, а потым асобныя з іх агучваюць свае адказы. **Ацэнка і самаацэнка.**

**V этап Рэфлексіўны** (3 хвіліны).

Чакаемы вынік: усведамленне выніковасці сваёй дзейнасці.

Задача настаўніка : стварыць сітуацыю рэфлексіі.

|  |  |
| --- | --- |
| **Дзейнасць настаўніка** | **Дзейнасць вучняў** |
| Настаўнік просіць вучняў адказаць на пытанні:  Які спосаб работы над тэмай для цябе аказаўся найбольш прадуктыўным? Як вы лічыце, якіх з пастаўленых мэтаў у пачатку ўрока нам удалося дасягнуць? Назавіце адну з прычын паспяховай работы ў вашай групе і адну прычыну перашкод. | Вучні прагаворваюць, у якой ступені выкананая работа дазволіла адказаць на пытанні, пастаўленыя ў пачатку ўрока, наколькі работа ў групах была карыснай. |

**VI этап Дамашняе заданне** ( 1 хвіліна) Слайд 12.

Чакаемы вынік: самастойны выбар і паспяховае выкананне дамашняга задання.

Задача настаўніка: забяспечыць выбар дамашняга задання.

* Абавязковае: выразнае чытанне байкі “Конь і сабака” (стар. 281- 282)
* Творчае (на выбар) :

1. Прааналізаваць байку М.Скрыпкі “Свіння і баран”
2. Напісаць уласную байку

Дадатак 1

**Уваходны тэст**

1. Залаты Колас беларускай літаратуры – гэта

а) Я. Купала

б) Я.Колас

в) М.Багдановіч

2. Яго любімым заняткам было

а) чытанне

б) пісьмо

в) маляванне

3. Пісаць вершы пачаў у

А)7 гадоў

Б)10 гадоў

В) 12 гадоў

4. Я.Колас напісаў

а) казку “Крыніца”

б) міф “Жывая вада”

в) казку “Музыка”

5. Пісьменнік пісаў:

а) вершы

б) апавяданні

в) санеты

Дадатак 2

**Заданні для выніковага кантролю**

**(6)** Байка – гэта \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(7-8)** Якіх людзей увасобіў Якуб Колас у вобразе каня і Рудзькі?

**(9-10)** Якая байка Ул. Корбана найбольш блізкая да байкі Якуба Коласа?

Дадатак 3

**“5 з 15”**

1. Байка – невялікі вершаваны твор
2. Байка – твор сатырычнага зместу
3. Зместам байкі з’яўляюцца розныя негатыўныя з’явы жыцця або чалавечых адносін
4. У байцы гаворыцца пра ўсё адмоўнае ў іншасказальнай форме (алегарычна)
5. Дзейныя асобы байкі – жывёлы, адухоўленыя прадметы, за пводзінамі і ўчынкамі якіх чытач угадвае рысы і характары людзей
6. Байка мае мараль – дасціпны вывад, які звычайна знаходзіцца ў канцы твора
7. Мова байкі падобна да гутарковай
8. Байка бярэ свае карані ад вуснай народнай творчасці. У народзе заўсёды крытычна ставіліся да сябе – высмейвалі заганы і прымушалі задумацца над сваімі паводзінамі
9. Назва ўтварылася ад слова “баіць” – гаварыць, апавядаць
10. Байка – даўні жанр. Яна ўзнікла яшчэ ў Старажытнай Грэцыі.
11. Стваральнікам гэтага жанру лічыцца Эзоп (6-5стст. да н.э.)
12. Праслаўленым байкапісцам у рускай літаратуры лічыцца І.Крылоў, у французскай – Лафантэн
13. Асабліва вялікі ўклад у развіццё гэтага жанру ў беларускай літаратуры ўнёс К.Крапіва, вядомы байкапісец – Ул. Корбан
14. Байкам розных аўтараў і народаў уласцівы агульнасць тэм, сюжэтаў,

вобразаў

1. Часта байка мае дыялагічную форму. Дыялог дапамагае стварыць драматычную сітуацыю, даць трапную характарыстыку героям

Дадатак 4

**“Пісьмо з белымі плямамі”** (інтэрпрэтацыя тэксту)

Варыянт 1

Я конь – герой байкі Якуба Коласа. Належу да самых …………. і ………….

свойскіх жывёл. За гэта мяне чалавек вельмі ………... Я добра разумею сваё

значэнне ў жыцці чалавека, таму з задавальненнем дэманструю перад усімі сваю …………. .

Варыянт 2

Я Рудзька – герой байкі Якуба Коласа.Хаваюся за вуглом, ціхенька ………….

Я ніяк не магу змірыцца са сваёй …………… у параўнанні з канём. А вось стрыножанага каня я магу ……………… З усіх сіл я стараюся ……………..

і ………………. Не спрабуйце мяне ………………., бо нарэшце наступіў мой ……………….. час – быць навідавоку ва ўсіх.

**Літаратура**

1. Н.И.Запрудский. Современные школьные технологии –2. Минск:Сэр-Вит. 2010.- (Мастерская учителя)

2. Н.И.Запрудский . Моделирование и проектирование авторских дидактических систем / Пособие для учителей. – Минск: Сэр-Вит. 2008

3. “Снова “ двойка?” Газета “Рэспубліка” . – 2012.- №23

4. Г. Сухава. Інтэрнэт-рэсурс. Рэжым доступа : http://www. nastaunik.info

5. Часопіс Беларуская мова і літаратура”. – 2010.- №3. – С. 35-37.

ЗАЯЎКА

на ўдзел у раённым этапе абласнога конкурсу метадычных распрацовак

урокаў беларускай літаратуры

**“Пад знакам Купалы і Коласа”**

1. **Дзямідчык Таццяна Іванаўна**

Прозвішча, імя, імя па бацьку ўдзельніка конкурса

1. Вышэйшая , 24 гады

Квліфікацыйная катэгорыя, педагагічны стаж

1. Настаўнік беларускай мовы і літаратуры

Пасада

1. ДУА “Пліская сярэдняя школа імя У.А.Мікуліча”

Назва ўстановы адукацыі (згодна са Статусам)

1. МТС 80297764229 [tatyanademidchik@.mail.ru](mailto:tatyanademidchik@.mail.ru)

Кантактны тэлефон, адрас электроннай пошты

1. Беларуская літаратура

Прадмет

1. 6

Клас

1. Я. Колас – байкапісец. Мастацкія асаблівасці байкі “Конь і сабака”

Тэма ўрока

1. Урок вывучэння новага матэрыялу

Тып урока

10. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дата \_\_\_\_\_\_\_\_\_\_\_\_\_\_\_ 2012 года Подпіс \_\_\_\_\_\_\_\_\_\_\_\_\_\_